Държавен вестник, бр. 81, 2015 г., стр. 15

БРОЙ  81	
Д Ъ Р Ж А В Е Н  В Е С Т Н И К 	
СТР.  15  
§ 3. Постановлението влиза в сила от деня 
на обнародването му в „Държавен вестник“.
За министър-председател:  
Томислав Дончев
За главен секретар на Министерския съвет:  
Веселин Даков
6837
ПОСТАНОВЛЕНИЕ № 280 
ОТ 15 ОКТОМВРИ 2015 Г.
за определяне на условията и реда за предос-
тавяне на ваучери за обучение на безработни 
и заети лица по Приоритетна ос 1 по Опе-
ративна програма „Развитие на човешките 
ресурси“ 2014 – 2020 г.
МИНИСТЕРСКИЯТ СЪВЕТ
П О С Т А Н О В И :
Ч л. 1. (1) На безрабо т н и и зае т и 
лица – представители на целевите групи 
по Приоритетна ос 1 по Оперативна про-
грама „Развитие на човешките ресурси“ 
2014 – 2020 г. (ОП „РЧР“ 2014 – 2020 г.), 
могат да се предоставят ваучери за обуче-
ние съгласно условията и изискванията на 
одобрени проекти. 
(2) Право да предоставя ваучери за обу-
чение по реда на постановлението има 
Агенцията по заетостта. 
(3) Видът на обучение и доставчикът на 
обучение от списъка по чл. 7, ал. 2 се изби-
рат от ползвателя на услугата „Обучение“.
Чл. 2. Ваучери за обучение могат да се 
предоставят в рамките на изпълнение на 
проекти, финансирани по процедури за 
директно предоставяне на безвъзмездна 
финансова помощ.
Чл. 3. (1) Лицата по чл. 1, ал. 1 могат да 
получат ваучери за обучение срещу заявле-
ние по образец, подадено лично, при условие 
че отговарят на критериите за допустимост 
на целевата група, приложими за конкрет-
ния проект. Критериите за допустимост на 
целевата група се публикуват на интернет 
страницата на Агенцията по заетостта.
(2) Образците на заявленията по ал. 1 се 
утвърждават от министъра на труда и соци-
алната политика или от упълномощено от 
него длъжностно лице. В заявленията по ал. 1 
задължително се попълват данни, които дават 
възможност за проверка на обстоятелствата, 
представляващи критерии за допустимост на 
целевата група за съответния проект.
(3) Предоставянето на ваучери по чл. 1 се 
извършва след проверка от териториалните 
поделения на Агенцията по заетостта за 
съответствието на лицата, подали заявления 
по ал. 1, с критериите за допустимост на 
целевата група за съответния проект. 
(4) Когато при стартирало обучение за 
обучаващото се лице отпадне някой от 
критериите за неговата допустимост, поради 
които то е било включено в обучение, лицето 
продължава да се обучава до приключването 
на обучението, като при необходимост се 
извършват промени в графика на обучението 
съгласувано с доставчика на обучение.
(5) Едно лице има право за периода на 
изпълнение на Оперативна програма „Раз-
витие на човешките ресурси“ 2014 – 2020 г. 
да получи в съответствие с критериите за 
допустимост на целевата група за съответ-
ния проект само един ваучер за обучение 
за придобиване на професионална квали-
фикация и само един ваучер за обучение за 
придобиване на ключова компетентност като 
заето лице и само един ваучер за обучение 
за придобиване на професионална квали-
фикация и само един ваучер за обучение 
за придобиване на ключова компетентност 
като безработно лице. 
Чл. 4. (1) Ваучери се предоставят за 
включване на лицата от целевите групи в 
професионално обучение и/или в обучение 
за придобиване на ключови компетентности. 
Видът и степените на обучение се определят 
в зависимост от съответния проект и в съ-
ответствие със Закона за професионалното 
образование и обучение (ЗПОО), със Списъка 
на професиите за професионално образование 
и обучение, одобрен със заповед на министъра 
на образованието и науката, и със Списъка 
на ключовите компетентности, определени 
съгласно Европейската референтна рамка 
за ключовите компетентности, съгласно 
приложението.
(2) Не се предоставят ваучери за обучение 
по реда на постановлението за придобиване 
на професионална квалификация по про-
фесионално направление с код 62 с изклю-
чение на код 622 „Градинарство (паркове 
и градини)“ от Списъка на професиите за 
професионално образование и обучение и за 
придобиване на ключови компетентности под  
№ 8 от приложението по ал. 1. 
(3) Предоставените ваучери се вписват 
в публичен регистър, в който се отразяват 
номерът на предоставения ваучер и видът 
на обучението. Регистърът се публикува на 
електронната страница на Агенцията по 
заетостта и се актуализира ежедневно.
(4) Лицата, получили ваучери и започнали 
обучение, са задължени да посещават редов-
но курса на обучение съгласно утвърдения 
график и да имат минимум 80 на сто при-
съствие на учебните занятия. Лицата следва 
да се явят на изпит при приключването 
на обучението, когато това е предвидено в 
нормативната уредба и/или в програмата за 
съответното обучение.